**חיים ישראל** (נולד בשם **חיים אשואל** ב-22 באוקטובר 1975, י"ז בחשון ה'תשל"ו) הוא זמר חרדי מזרחי ים תיכוני חסידי.

ביוגרפיה
--------

חיים ישראל נולד בבני ברק כ**חיים אשואל**, לעובדיה ושרה אשואל משפחה ממוצא תימני וטריפוליטאי. בצעירותו למד בתלמוד תורה 'שתילי זיתים' בישיבת קריית הרצוג החרדית ואחר כך 'נחלת יוסף', ישיבה גדולה בירושלים. את דרכו בעולם המוזיקה החל כאשר היה משמש כשליח ציבור. בשנת 1999 הוציא את אלבום הבכורה שלו "שערי רצון" שלא הצליח במיוחד. פריצתו הגדולה החלה לאחר צאת אלבומו השני "ממעמקים", בו בלטו במיוחד השירים "יתגדל ויתקדש", והשיר "ממעמקים" עם יואב יצחק. ב-2002 הוציא אלבום נוסף - "בגן של החיים" יחד עם אחיו איציק אשל.

בשנת 2004, הוציא ישראל את האלבום הכפול "מלאכים", כאשר השיר הבולט בו הוא "מלאכים" (לחן: שמואל יונה). כמו כן האלבום כולל את השירים "לך אלי" בדואט עם יואב יצחק וכמו כן דואט נוסף עם נתי לוי.

בשנת 2005, הוציא ישראל את האלבום "מילים של תפילה", השיר הבולט ביותר בו הוא שיר הנושא 'מילים של תפילה'. (מילים ולחן: שמואל יונה). 
כמו כן בלטו באלבום הדואטים עם יואב יצחק - 'תפילה לעני'. ועם שלומי שבת - 'בת מלך'. ועוד להיטים בהם 'רק אלוקים' ו'רחל'.

ב-2006, יצא האלבום "עוקד והנעקד", המכיל בתוכו שמונה פיוטים ובדואט עם יואב יצחק. מתוכו בלט הפיוט שעל שמו נקרא הדיסק, "עת שערי רצון להיפתח".

ב-2007 הוציא אלבום כפול נוסף - "עקבות בחול", בו בלט השיר "רחמן רחם" אותו שר עם ציון גולן. השתתף בדואט עם שלומי דאקס בביצוע השיר "יגדל". 

באוגוסט 2008, יצא אלבומו "יש לנו על מי לסמוך", הכולל את השירים: "יש לנו על מי לסמוך", "אתה קדוש", "שר ואוהב" ועוד. 

בשנת 2010 לאחר תקופת מאסר בת שנה בעוון נהיגה ללא רישיון בשכרות יצא ישראל בפורים תש"ע להופעה חיה בשם "דרך חדשה" בהיכל התרבות תל אביב, ואף פרסם דיסק חדש בשם זה.

ב-14 במאי 2012 יצא הסינגל "קסם נעורי" ולאחר מכן באוגוסט 2012 באירוע השקה ברידינג 3 בתל אביב הושק האלבום "קסם נעורי" עם השירים: "קסם נעורי", "אלוקים אדירים", "שמע ישראל". האלבום כולל 18 רצועות. 

ב-18 במאי 2014 לרגל הילולת רבי שמעון בר יוחאי בל"ג בעומר יצא לאור האלבום הכפול "סיפור חיי" - "כוכבים" כולל 22 שירים מחצית מהאלבום הלחין ישראל בעצמו ובשאר השירים השתתפו יוצרים כמו: אופיר כהן, רמי לב, עדי ליאון, יוני קיסר, אודי דמארי ועוד. האלבום כולל 2 דואטים עם הזמרים יואב יצחק בשיר "אעופה אשכונה" ועם הזמר דודי קאליש בשיר "השבעתי". בשירים יש שילובי לחנים של פופ, בלדות רוק, מוזיקה ים תיכונית ומוזיקה יהודית מקורית.

ב-23 בנובמבר 2014 הוציא סינגל חדש - בלדה בשם "אני חוזר".

ב-2015 שימש כשופט בשלב האודישנים בתוכנית "הקול הבא" של רדיו קול חי.

ב-10 באפריל 2016 השתתף בדואט עם אייל גולן "אתה המלך" שנכלל באלבומו רחוק מכאן.

ב-1 ביוני 2016 הוציא את אלבומו הכפול "אספתי רגעים".

ב-31 ביולי 2018 הוציא את אלבומו "ירושלים" ובו 15 רצועות.

ב-8 בספטמבר 2020 שיתף פעולה בדואט עם קובי פרץ בשיר "ה' כל יכול" למילים של עציון מוסאי וללחן של ערן קאשי.

ב-20 ביוני 2023 הוציא את אלבומו ה-18 "חיברתי מנגינות" ובו 25 רצועות בינהם הלהיטים השבת שלי, פסיעותיי, אבא איתי, שפכי כמים ליבך, בלילות ועוד.

ב-13 בנובמבר 2023 במהלך מלחמת "חרבות ברזל" הוציא את הסינגל "התעוררי".

חיים אישיים
-----------

נשוי ואב לשישה ומתגורר בפתח תקווה. אחיו הם הזמרים איציק אשל ואבישי אשל.

דיסקוגרפיה
----------

* "שערי רצון" (1999)
* "ממעמקים" (אלבום כפול) (2001)
* "בגן של החיים" (עם אחיו איציק אשל)
* "מלאכים" (אלבום כפול) (2003)
* "מילים של תפילה" (2005)
* "עוקד והנעקד"
* "עקבות בחול" (אלבום כפול) (2006)
* "המיטב" בהופעה חיה (אלבום כפול)
* "יש לנו על מי לסמוך"
* "דרך חדשה" (2010)
* "קסם נעורי" (2012)
* "סיפור חיי" - "כוכבים" (אלבום כפול) (2014)
* "אספתי רגעים" (אלבום כפול) 2016
* "ירושלם" (2018)
* "חיברתי מנגינות" (2023)

קישורים חיצוניים
----------------

ויקישיתוף מדיה וקבצים בנושא **חיים ישראל** בוויקישיתוף
* 

* אתר האינטרנט הרשמי של חיים ישראל

* חיים ישראל, באתר שירונט

* חיים ישראל, באתר MusicBrainz (באנגלית)

* חיים ישראל, באתר סטריאו ומונו

* חיים ישראל, דף שער בספרייה הלאומית
* חיים ישראל בריאיון לאתר טריבונה
* אסף נבו, ‏חיים ישראל יוצא ל"דרך חדשה", באתר ‏מאקו‏, 27 ביולי 2010
* ריקי בן בסט, לאחר שנה בכלא, חיים ישראל מוציא אלבום חדש, באתר nrg‏, 15 בספטמבר 2010
* עפרה לקס, עניין אישי עם חיים ישראל, באתר ערוץ 7, 9 באוגוסט 2012
* נדב גלעד, מחושך לאור, חיים ישראל משיק אלבום חדש ומתוודה בפני נדב גלעד על החששות (אורכב 06.07.2015 בארכיון Wayback Machine) ערוץ אורות
* חיים ישראל מתארח, מתראיין ומופיע בתוכנית "רב אומן" – בערוץ "הידברות"
* ברוך טולדנו / בקהילה, אחים ושרים: ראיון משולש עם חיים ישראל, איציק ואבישי אשל – ערוץ "הידברות"
* אתר למנויים בלבד  אלון הדר, קול ישראל, באתר "ידיעות אחרונות", 4 בנובמבר 2016

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007308864305171
* ISNI: 0000 0001 0822 5392
* LCCN: no2016121287
* MusicBrainz: b456772d-83ed-41c6-aafa-a20bab0973bc
* VIAF: 160694151
* WorldCat: lccn-no2016121287

 |